11. oktobar, 2022. godine

Zahvaljujući Henkelovom projektu „Volim reku, a ti?“ očišćeno jezero Ćelije kod Kruševca i Dunavac – gradska plaža u Apatinu

Kompanija Henkel Srbija je u saradnji sa Savezom organizacija podvodnih aktivnosti Republike Srbije (SOPAS) proteklog vikenda organizovala dve akcije čišćenja vodenih površina – jezero Ćelije u okolini Kruševca i Dunavac, gradsku plažu u Apatinu. Tokom akcije čišćenja izvučeno je oko 500kg otpada iz jezera Ćelije, dok je sa gradske plaže u Apatinu prikupljeno oko 250kg otpada.

Ovim povodom, Menadžerka za razvoj kategorija i marketing u prodaji u Henkelu Milica Šljivančanin, izjavila je: „Ponosni smo na našu saradnju sa Savezom organizacija podvodnih aktivnosti Republike Srbije, i drago nam je što udruženih snaga doprinosimo očuvanju prirodnih lepota naše zemlje. Prateći Henkelovu [Strategiju održivosti](https://preview.henkel.com/blueprint/servlet/resource/blob/1742242/26e220f0a87897e838e6e4e00a2f4fbb/data/ukratko-o-odrzivosti-2021-srb-2-.pdf) fokusirani smo na zaštitu biodiverziteta, sa posebnim fokusom na šume, zemljište i vodu. Dugoročna inicijativa ‘Volim reku, a ti?’ jedan je od načina na koji ostvarujemo postavljene ciljeve. Veliku zahvalnost dugujemo i našim zaposlenima koji su čišćenjem priobalja učestvovali u akciji na jezeru Ćelije“.

„Izuzetno nam je drago što već treću godinu zaredom sa našim partnerom kompanijom Henkel realizujemo projekat kojim vodimo računa o našim vodenim bogatstvima, te na taj način čuvamo prirodu. Ovim projektom želimo dodatno da podignemo svest o značaju zaštite životne sredine, ali i edukujemo sve članove zajednice, jer zajedničkim pristupom možemo učiniti mnogo u oblasti ekologije“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Deterdženti i kućna hemija u sklopu kampanje „Mi i vi zajedno za čistiji svet“ u kojoj učestvuju proizvodi koji omogućavaju pranje na niskim temepraturama i efikasno korišćenje eko programa na mašinama. Pakovanja su reciklabilna, a u asortimanu se nalaze proizvodi sa najmanje 90 odsto biorazgradivih sastojaka [[1]](#footnote-1).

O Henkelu

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2021. godini, kompanija Henkel ostvarila je prodaju veću od 20 milijardi evra i korigovani operativni profit od oko 2,7 milijardi evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkom svrhom, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, molimo vas posetite [www.henkel.com](http://www.henkel.com).

Kontakt Jelena Gavrilović Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com

1. Odnosi se na organske sastojke u svojoj formuli, u skladu sa Organizacijom za ekonomsku saradnju i razvoj OECD 301/302 [↑](#footnote-ref-1)